Vaksandi virksemi og krevjandi uppgávur gera, at vit hava brúk fyri einum dugnaligum net umsitara afturat, at byrja skjótast til ber ella eftir avtalu. Vit ynskja ein ágrýtnan persón, sum ynskir at virka í einum mennandi arbeiðsumhvørvi við góðum starvsfeløgum. STARVIÐ Vit arbeiða miðvíst við heildarfatanini sum vit geva kundum okkara. Vit leggja orku í at fáa fólk og tøkni at spæla saman, soleiðis at samlaða veitingin skal eydnast. Kervistoymið á Formula hevur tí ein serligan leiklut. Vit vilja styrkja toymið, og hava tí brúk fyri tær. Tú kemur at starvast sum net umsitari til kundar og infrakervið, ið vit veita, og tú kemur at taka tær av øllum viðurskiftum kring infrakervið og trygdarskipanum, sum kundin er partur av. Arbeiðsuppgávurnar umfata eisini at fremja nýggjar verkætlanir, har m. a. verður arbeitt við sera framkomnum skipanum hjá m. a. CISCO, Meraki, Sophos við meira. TÍNIR FØRLEIKAR Á Formula eru persónligu førleikarnir eins týðandi og teir fakligu. Tú ert útvend (ur), fyrikomandi, nærløgd/lagdur og hevur lætt við at samskifta við kundar eins væl og starvsfelagar. Vit seta høg krøv til okkum sjálvi og ganga høgt upp í at veita kundunum eina góða tænastu, og tí er tað týdningarmikið, at tú ert tænastusinnað (ur). Tú arbeiðir sjálvstøðugt og kennir tínar sterku síður. Somuleiðis kennir tú tínar avmarkingar og spyrt, tá tú ikki veitst. Tú ert ikki bangin fyri at taka eitt eyka tak, tá ið á stendur. Tær nýtist ikki at vera eitt flogvit, men vit vænta, at tú ert væl fyri. Tað er ein fyrimunur, um tú hevur førleikar og/ella útbúgving/certificering innan hetta arbeiðsøkið, og tað er týdningarmikið, at tú ert forvitin og hevur lætt við at seta teg inn í nýggja tøkni og arbeiðsgongdir. STUÐLANDI OG STIMBRANDI UMHVØRVI Á Formula er tað úrslitið sum telur. Vit verkseta og reka kervisloysnir hjá almennum og privatum fyritøkum, kring alt landið, og veita eisini hýsingartænastu og“ Cloud” loysnir. Okkara arbeiðsumhvørvi er stimbrandi og stuðlandi. Vit leggja dent á, at fólk trívast og mennast, og tí skipa vit javnan fyri tiltøkum, sum styrkja samanhaldið. UMSÓKN Umsókn, lívsrensl (CV) og viðkomandi skjøl skulu verða okkum í hendi í seinasta lagi sunnudagin 12. desember 2021.